
ŠAKIŲ RAJONO SAVIVALDYBĖS 

 NEVYRIAUSYBINIŲ ORGANIZACIJŲ TARYBOS NUOTOLINIO POSĖDŽIO PROTOKOLAS

Šakiai

Posėdis įvyko 2022-02-17, 10.00–10.40 val. 
Posėdžio pirmininkas – Danutė Aniulienė
Posėdžio sekretorė –  Rima Valaitienė
[bookmark: _Hlk500939473]Dalyvavo: Šakių rajono savivaldybės administracijos Švietimo, kultūros ir sporto skyriaus vyriausioji specialistė Asta Kėvelaitytė (tarybos pirmininko pavaduotoja), Šakių rajono savivaldybės administracijos Socialinės paramos skyriaus vedėja Daiva Pilypaitytė, Šakių rajono savivaldybės administracijos Teisės, personalo ir civilinės metrikacijos skyriaus vedėja Jūratė Šneideraitienė, Šakių verslo klubo narė Daiva Palukaitienė.
	Nedalyvavo: Šakių jaunimo sąjungos „Apskritasis stalas“ pirmininkė Judita Ambrasienė, Šakių rajono savivaldybės administracijos direktoriaus pavaduotojas Redas Juškaitis, Šakių sporto klubo „Fortūna“ prezidentas Rimantas Simokaitis, Šakių rajono žemdirbių asociacijos pirmininkas Rimantas Valiukas, Šakių rajono žmonių su negalia sąjungos pirmininkė Stasė Vasaitienė.
[bookmark: _Hlk77749430]DARBOTVARKĖ. Dėl Nevyriausybinių organizacijų tarybos veiklos 2021 metais.
SVARSTYTA.  Nevyriausybinių organizacijų tarybos veikla 2021 metais.
 Pranešėja komisijos pirmininkė Danutė Aniulienė supažindino tarybos narius su  nuveiktomis veiklomis. 2021 metais atnaujinti Nevyriausybinių organizacijų tarybos nuostatai, tarybos veikla paskelbta rajono savivaldybės interneto puslapyje, užregistruotos nevyriausybinės organizacijos. 
Jūratė Šneideraitienė. Mūsų tarybos kadencija baigiasi š. m. kovo 18 d. Reikia tvirtinti naują tarybą. Jeigu bendruomeninių organizacijų ir nevyriausybinių organizacijų tarybos statusas vienodas ir abu gali dirbti su visuomene bei bendruomene, būtų galima burtis į bendrą tarybą. Paruošiame ataskaitą ir tada į posėdį kviečiame Grinutę Šnirpūnienę ir Mindaugą Kantautą. 
Asta Kėvelaitytė. Buvo kalbėta su Grinute Šnirpūniene prieš nuostatų atnaujinimą dėl jungimosi, tuomet nenorėjo jungtis, o po metų pradėjo kalbėti, kad gal būtų tikslinga susijungti.
Danutė Aniulienė. Susirinkus kartu su bendruomenių atstovais kalbėti apie susijungimą.  Sužinoti, kiek yra veiklių bendruomenių, kaip tvarko finansines ataskaitas.
	Jūratė Šneideraitienė. Kiekviena bendruomenė ruošia ataskaitas atskirai ir atsiskaito savo bendruomenei. Mes neskirstome pinigų, esame tik patariamoji taryba ir negalime reikalauti ataskaitų, mes tik galime nukreipti, rekomenduoti.
Daiva Palukaitienė. Aš atstovauju Verslo klubui, kuris yra Verslo centro dalininkas. Šioje veikloje jis nėra aktyvus.
NUTARTA:
1. 2022 m. kovo 2 d. surengti Nevyriausybinių organizacijų tarybos posėdį.
2. Į posėdį pakviesti bendruomenių centrų asociacijos pirmininkę Grinutę Šnirpūnienę ir 
bendruomeninių organizacijų tarybos pirmininką Mindaugą Kantautą dėl pasiūlymo jungtis į vieną tarybą.
3. Pasiruošti medžiagą tarybos veiklos ataskaitai už 2021 metus.
BALSAVO. „Už“ – 5 (vienbalsiai).

Komisijos pirmininkas                                                                                  Danutė Aniulienė

Komisijos sekretorė                                                                                       Rima Valaitienė

